kardosdrur/scandi-wiki huggingface dataset:
Franz Blatt

Franz Josef Blatt (født 31. august 1903 på Frederiksberg, død 2. august 1979 i Roskilde) var en dansk latinist der virkede ved Aarhus Universitet hvor han var professor, institutleder og rektor.
Hans arbejde lå især inden for middelalderlatin.

Referencer 

Professorer fra Danmark
Professorer fra Aarhus Universitet
Sprogvidenskabsfolk fra Danmark
3. etape af PostNord Danmark Rundt 2023

. etape af PostNord Danmark Rundt 2023 er en  lang  med en samlet stigning på . Den bliver kørt den 17. august 2023 med start i  og mål i . Det er første gang at Vejen er startby for en etape i Danmark Rundt. Etapen bliver betegnet som løbets kongeetape, da rytterne skal køre den kendte rundstrækning i Vejle med de tre stigninger: Højen Skovvej, Koldingvej samt legendariske Kiddesvej kort før mål.

Ruten 
Ruten starter med en 30 km rundtur syd og vest for Vejen, som fører gennem Skodborg og Rødding, forbi Hjerting Kirke, gennem Foldingbro, forbi Sønderskov, gennem Brørup, forbi Malt Kirke, gennem Askov, forbi Villa Frihed og over Frihedsbroen, og derefter gennem Skibelund Krat.

Efter anden passage gennem Vejen, køres gennem Gesten, Egtved, forbi Egtvedpigens grav, Tørskind grusgrav og Ravningbroen, gennem Ødsted, Jerlev, Ny Højen, Skærup, Børkop og Andkær, forbi Munkebjerg Hotel, gennem Vinding.

Resultater

Etaperesultat

Klassement efter etapen

Pointkonkurrencen

Bakkekonkurrencen

Ungdomskonkurrencen

Holdkonkurrencen

Referencer

Eksterne henvisninger 
 
 

03
Sport i Vejle
Vejen
Altentreptow

Altentreptow () er en by i landkreis Mecklenburgische Seenplatte i Mecklenburg-Vorpommern, Tyskland. Byen, der har 	5.188 indbyggere (31. dec. 2021), ligger ved floden Tollense i Vestpommern, 15 km nord for Neubrandenburg. Indtil 1939 hed byen Treptow an der Tollense.

Geografi 
Altentreptow ligger 15 km nord for Neubrandenburg og 45 km syd for Greifswald. Floden Tollense løber gennem byen.

Altentreptow omfatter bebyggelserne Buchar, Friedrichshof, Klatzow, Loickenzin, Rosemarsow, Thalberg og Trostfelde.

Kilder og henvisninger
 

Byer i Kreis Mecklenburgische Seenplatte
Feldberg sølandskab naturpark

Feldberg sølandskab naturpark (   , ) ligger i den sydøstlige del af den tyske delstat Mecklenburg-Vorpommern i landkreis Mecklenburgische Seenplatte. En stor del af naturparken ligger inden for kommunen af samme navn, Feldberger Seenlandschaft. Derudover er kommunerne Wokuhl-Dabelow, Grünow, Carpin, Godendorf og dele af byerne Woldegk og Neustrelitz omfattet af naturparken. Den vestlige ende af parken er også en del af Müritz National Park.

Feldberg sølandskab naturpark er karakteriseret ved sine store søer, ( Breiter Luzin, Carwitzer See, Schmaler Luzin, Großer Fürstenseer See og Feldberger Haussee), skovene med deres mange planter og dyr, herunder sjældne arter, og også af sit kulturlandskab. Karakteristika ved parken er dens dødishuller og de ældste bøgeskove i Tyskland i naturreservatet Heilige Hallen.

Landskabet blev formet af istiden. I den nordlige del af parken er der en region med randmoræner; i syd er et skovklædt flodslette terræn. Det centrale område med Feldberg-søerne er en del af randmorænen fra den pommerske fase af  Weichsel-istiden. Her er de topografiske højdeforskelle større end normalt for Nordtyskland. Den højeste bakke er Vogelkirsche   nær landsbyen Schlicht nord for Breiter Luzin) med en højde på 166,2 meter over havet. Breiter Luzin er den næstdybeste sø i Mecklenburg-Vorpommern med en dybde på op til 58,3 meter.

Statsgrænsen til Brandenburg løber gennem søerne Krüselinsee og Großer Mechowsee og den sydlige del af Carwitzer See.

Her lever mange sjældne dyr, såsom odderen, som er parkens signaturdyr, sort stork, lille skrigeørn, fiskeørn og havørn, tilspidset malermusling (Unio tumidus) og coregonus (helt eller snæbel?). Der er over 1.000 vilde blomsterarter i naturparken.

Parken har et areal på ca. 340 km 2, heraf ca. 38% er skov, ca. 11% er søer og floder, ca. 45 % bruges til landbrug og ca. 6 % af infrastruktur og boliger.

Naturreservater 
Der er 14 naturreservater i parken, der dækker et samlet areal på 37,14 km2, hvilket er 10,3 procent af naturparkens areal:

 Comthureyer Berg (13 ha)
 Conower Werder (54 ha)
 Feldberger Hütte (481 ha)
 Hauptmannsberg (44 ha)
 Heilige Hallen (68 ha)
 Hinrichshagen (1.124 ha)
 Hullerbusch und Schmaler Luzin (345 ha)
 Keetzseen (329 ha)
 Krüselinsee und Mechowseen (481 ha)
 Kulowseen (199 ha)
 Sandugkensee (67 ha)
 Schlavenkensee (593 ha)
 Sprockfitz (27 ha)
 Zahrensee bei Dabelow (17 ha)

Litteratur 

 Peter Wernicke et al.: Zwischen Havel und Strom. Die Naturparks Feldberger Seenlandschaft und Uckermärkische Seen . Herausgegeben vom Förderverein Feldberg-Uckermärkische Seenlandschaft. Thomas-Verlag, Leipzig 1998, 97 S.,
 Klaus Borrmann : Lüttenhäger Oberförster. Leben und Wirken für die Wälder der Feldberger Seenlandschaft 1810 - 2001 . Waldmuseum Lütt Holthus, Lüttenhagen 2001, 134 S.

Eksterne henvisninger 

 Verordnung zur Festsetzung des Naturparks "Feldberger Seenlandschaft" vom 13. februar 1997 [ permanent dødt link ]
 Naturpark-Seite des Landesamt für Umwelt, Naturschutz und Geologie MV

Naturparker i Mecklenburg-Vorpommern
Burgh

En burgh er en autonom kommune i Skotland og Nordengland, normalt en city, by eller toun på skotsk. Denne type subnational enhed eksisterede fra 1100-tallet, hvor kong David 1. etablerede den første royal burgh i form af Berwick. I 1130 havde han etableret andre burghs i Edinburgh, Stirling, Dunfermline, Haddington, Perth, Dumfries, Jedburgh, Montrose og Lanark.

Burgh-status blev i høj grad synonym med borough-status, der findes i resten af Storbritannien. Ved reorganiseringen af lokale myndigheder i 1975 blev betegnelsen burgh primært en ceremoniel værdi, mens titlen "royal burgh" fortsat findes i mange byer.

Toponomi 
Burgh er et almindelig anvendt suffix i mange række stednavn i Storbritannien, særligt i Skotland og Nordengland, samt andre steder, hvor britonerne bosatte sig.

England

Alburgh
Aldeburgh
Bamburgh
Barnburgh
Bawburgh
Blythburgh
Burghfield
Carrawburgh
Chedburgh
Dickleburgh
Drumburgh
Dunstanburgh
Fleggburgh
Flookburgh
Grundisburgh
Happisburgh
Hoo St Werburgh
Ickburgh
Kettleburgh
Longburgh
Mayburgh Henge
Newburgh
Oxburgh Hall
Rumburgh
Ryburgh
Shuckburgh
Smallburgh
Southburgh
St Werburghs
Tasburgh
Whinburgh
Winfrith Newburgh
Yarburgh

Skotland

Branderburgh
Dryburgh
Edinburgh
Fraserburgh
Helensburgh
Jedburgh
Leverburgh
Maryburgh
Musselburgh
Newburgh (disambiguation)
Osnaburgh
Roxburgh
Salsburgh
Winchburgh
Williamsburgh
Kingsburgh

Andre 
Pittsburgh, Pennsylvania, USA
Harrisburg, Pennsylvania, USA
Greenburgh, New York, USA
Hamptonburgh, New York, USA
Plattsburgh, New York, USA
Newburgh, New York, USA
Edinburgh, Indiana, USA
Edithburgh, South Australia
Louisburgh (County Mayo), Irland

Og som stednavn i vestgermaniske lande:

Burgh (Renfrewshire), Skotland
Burgh (Holland) - by i Holland i Schouwen-Duiveland.
Burgh (Suffolk), England
Burgh by Sands, Cumbria, England (udtalt som Bruff by Sands)
Burgh Castle, Suffolk, England
Burgh le Marsh, Lincolnshire, England
Burgh on Bain, Lincolnshire, England
Burgh Island, Devon, England
Burgh next Aylsham, Norfolk, England
Burgh St Margaret, Norfolk, England
Burgh St Peter, Norfolk, England
Burgh Hill, (Wealdon), Sussex
Burgh Hill, (Rother), Sussex
Burgh Heath, Surrey

Referencer 

Skotlands geografi
Kommuner i Skotland
Bryan Johnson (iværksætter)

Bryan Johnson (født 22. august, 1977) er en amerikansk iværksætter, venturekapitalist, og forfatter. Han er grundlægger og CEO i Kernel, et firma der kan måle og optage hjerneaktivitet, og OS Fund, et venturekapital-firma der investerer i videnskab- og teknoligivirksomheder der er i de tidlige stadier.

Han var også grundlægger, formand og CEO i Braintree, et firma der specialiserede i mobil- og web-betalingssystemer til nethandel. Braintree købte Venmo i 2012 for $26 mio.; det samlede selskab blev købt af PayPal for $800 mio. i 2013.

Johnson annoncerede Project Blueprint d. 13. oktober, 2021. Projektets formål er at måle og maksimere den kvantificerede biologisk alder på over 70 af hans egne organer og vende sin aldring. Johnson påstår at projektet i januar 2023 havde resulterede i at hans epigenetisk alder var reduktion af hans alder på 5,1 år, og at han nu har et hjerte som en 37-årig på trods af at være i midten af 40'erne.

Referencer

Eksterne henvisninger 
 "Bryan Johnson, founder and chairman, Braintree Inc.". SBNOnline.com. July 1, 2012.
 "The 2012 Inc. 5000 List".
 "Crain's Tech 25". Chicago Business.
 "Crain's Tech 50". Chicago Business.

Erhvervsfolk fra USA
Morten Ellegaard

Morten Ellegaard (født i Århus) er en dansk politolog og Danmarks rigsarkivar siden 1. marts 2023.

Ellegaard blev i 2001 cand.scient.pol. i statskundskab fra Københavns Universitet.

Karriere 
Den 1. marts 2023 tiltrådte Ellegaard stillingen som rigsarkivar og afløste dermed Anne-Sofie Jensen som den øverste leder af Rigsarkivet.

Han kom fra en stilling fra 2016 – 2023 som afdelingschef i Økonomiforvaltningen, Koncern IT, Københavns Kommune. 2011 – 2016 kontorchef i Digitaliseringsstyrelsen, Finansministeriet og 2005 – 2011 kontorchef i IT- og Telestyrelsen, Videnskabsministeriet.

Som konstitueret direktør for Koncern IT i Økonomiforvaltningen i Københavns Kommune 2022 sad Morten Ellegaard i regeringens cybersikkerhedsråd.

Referencer 

Rigsarkivarer fra Danmark
Villamanrique de la Condesa

Villamanrique de la Condesa er en mindre by i den østlige del af Regionen Andalusien i det sydlige Spanien. Den ligger i provinsen Sevilla. Byen har  indbyggere.

Kilder

Eksterne henvisninger 

 

Byer i Andalusien
Eu (Seine-Maritime)

Eu er en mindre by og kommune i den østlige del af Normandiet i det nordlige Frankrig. Byen har  indbyggere og ligger ud til kysten af den Engelske Kanal i departementet Seine-Maritime.

De tre byer Eu, Le Tréport og Mers-les-Bains kaldes lokalt for de Tre søstre.

Kilder

Eksterne henvisninger 

 

Byer i Seine-Maritime
GCaMP

GCaMP er en genetisk kodet calciumindikator oprindeligt udviklet i 2001 af Junichi Nakai. Det er en syntetisk fusion af grønt fluorescerende protein (GFP), calmodulin (CaM) og M13, en peptidsekvens fra myosin letkæde kinase. Når den er bundet til Ca2+, fluorescerer GCaMP grønt med en topexcitationsbølgelængde på 480 nm og en peak emission bølgelængde på 510 nm. Det bruges i biologisk forskning til at måle intracellulære Ca2+ niveauer både in vitro og in vivo ved hjælp af viralt transficeret eller transgene celle- og dyrelinjer. Den genetiske sekvens, der koder for GCaMP, kan indsættes under kontrol af promotorer eksklusivt for visse celletyper, hvilket muliggør celletypespecifik ekspression af GCaMP. Da Ca2+ er en second messenger, der bidrager til mange cellulære mekanismer og signalveje, tillader GCaMP forskere at kvantificere aktiviteten af Ca2+-baserede mekanismer og studere rollen af Ca2+ ioner i biologiske processer af interesse.

Referencer 

Proteiner
Chantal Al Arab

Chantal al Arab er en dansk drag performer, forfatter og foredragsholder, spillet af historiker Anders Larsen (født 1984).  Hun begyndte sin karrierre i 2013 i performancegruppen Vesterbro Drag Udlejningsservice. Siden 2016 har hun været del af performancegruppen Veninderne. Hun vandt i 2020 prisen som Årets Drag Performer ved Danish Rainbow Awards og var vært ved samme show i 2022. Chantal har blandt andet deltaget som fast deltager i radioprogrammet 'Er du sunshine?' på Radio 24Syv og medvirket i TV-serien 'Sommeren der ændrede mit liv'. I 2021 udgav hun desuden bogen 'Bøssernes Danmarkshistorie 1900-2020' i samarbejde med Lars Henriksen. Siden 2021 har Chantal har desuden samarbejdet med Mathias Helt om indholdet til Danmarks Radios podcast om Den Store Bagedyst, 'Et Stykke med Bagedysten' samt comedypodcasten 'Absolut Mathias Helt'
Lundsgade

Lundsgade er en gade i Indre by i København anlagt omkring 1880’erne og 1890’erne, der strækker sig fra Stockholmsgade til Øster Farimagsgade. Gaden gennemskæres af Upsalagade. 

Gaden er opkaldt efter den svenske by Lund, og ligger i et kvarter, hvor gaderne har navne efter svenske byer. På gaden findes både større etageejendomme, den italienske restaurant Café Marzano, samt Den integrerede institution Lundsgade.

Referencer 

Gader på Østerbro
Gader i København
Feldberger Seenlandschaft

Feldberger Seenlandschaft ("Feldberg sølandskab")  er en kommune i Landkreis Mecklenburgische Seenplatte, i delstaten Mecklenburg-Vorpommern, Tyskland .

Kommunen ligger i den sydøstlige del af Landkreisen, og er opkaldt efter Mecklenburgische Seenplatte i det omkringliggende område, der bl.a. omfatter søerne Carwitzer See, Feldberger Haussee, Breiter Luzin og Schmaler Luzin.

Den er præget af turisme og udgør et center for området. Historisk set er den en del af kulturregionen Mecklenburg-Strelitz.

Bydelen Feldberg er siden oktober 2015 blevet certificeret som Kneipp-kursted. Bebyggelserne Carwitz, Fürstenhagen, Koldenhof, Lichtenberg, Mechow, Schlicht, Triepkendorf, Waldsee og Wittenhagen er statsanerkendte kursteder.

I umiddelbar forlængelse af Anden Verdenskrig blev forfatteren Hans Fallada, som på det tidspunkt boede i Feldberg, udnævnt til byens midlertidige borgmester i 18 måneder.

Se også 

 Feldberg sølandskab naturpark

Referencer 

Byer i Kreis Mecklenburgische Seenplatte
Scanisaurus

Scanisaurus ("Skåne-øgle") var en slægt blandt plesiosaurerne (svaneøgler), langhalsede havboende krybdyr. Dens fossiler er fundet i kridtaflejringer i Skåne, i Gundestrup og Bromølle. I kridttiden var det nordøstlige Skåne  et varmt og lavt hav kaldt Christiansstad-bækkenet, hvor der er fundet rester af bl.a. dinosaurer, mosasaurer og hajer.

Kilder og henvisninger

Uddøde dyr
Friedland (Mecklenburg)

Friedland er en by i distriktet Mecklenburgische Seenplatte, Mecklenburg-Vorpommern, Tyskland .

Den ligger kun 22 km fra kreis-sædet og større by Neubrandenburg, men Friedland er alligevel et lokalcentrum for omkringliggende samfund som Galenbeck (Kotelow, Lübbersdorf, Schwichtenberg), Brunn og Boldekow, og har cirka 6.500 indbyggere. Den tidligere kommune Genzkow blev fusioneret til Friedland i maj 2019.

Den blev grundlagt i 1244 af kurfyrsterne Otto og Johann af Brandenburg og havde dengang navnet Vredeland.

Kendte beboere 

 Andreas Helvigius (1572-1643), filolog, pædagog
 Friederike Krüger (1789-1858), deltager i befrielseskrigen
 Emilie Mayer (1812-1883), komponist
 Rudolf Berlin (1833-1897), øjenlæge

Folk, der har arbejdet her 

 Ernst Boll (1817-1868), naturvidenskabsmand, var huslærer i Friedland
 Fritz Reuter (1810-1874), lavtysk digter, studerede på skolen i Friedland
 Daniel Runge (ukendt 1804), teolog og parlamentariker, gik på lærdeskolen her
 Wilhelm Sauer (1831-1916), orgelbygger, tilbragte sin ungdom i Friedland
 Johann Heinrich von Thünen (1783-1850), landbruger og økonom, ledede Liepen-familien i 1806 og giftede sig med Friedlands borgmester og godsejer Helena Sophia Berlin.

Referencer 

 
 Official website

Byer i Mecklenburg-Vorpommern
Byer i Kreis Mecklenburgische Seenplatte
Transgen

Et transgen er et gen, der er blevet overført naturligt eller ved brug af genteknologiske-teknikker, fra én organisme til en anden. Introduktionen af et transgen er også kendt som transgenese og har potentialet til at ændre  fænotypen for en organisme. Transgen beskriver et segment af DNA, som indeholder en gensekvens, der er blevet isoleret fra én organisme og introduceret i en anden organisme. Det ikke-native segment af DNA kan enten bevare evnen til at producere RNA og protein i den transgene organisme, eller ændre funktionen af den transgene organismes genetiske kode. Generelt er DNA'et inkorporeret i organismens kimlinje. For eksempel ved at at injicere det fremmede DNA i kernen af et befrugtet æg. Denne teknik bruges blandt andet til at undersøge funktioner og patologien relateret til det pågældende gen . 

Konstruktionen af et transgen kræver sammensætning af nogle forskellige elementer. Transgenet skal bestå af en promoter, som er en regulatorisk sekvens, der styrer, hvor og hvornår genet er udtrykt, cDNA eller en anden proteinkodende sekvens og et polyadenyleringssignal . De kodende sekvenser er typisk valgt fra transgener med allerede kendte funktioner. Disse elementer er typisk kombineret i et bakterielt plasmid. 

Transgene eller genetisk modificerede organismer, hvad enten de er bakterier, vira eller svampe, tjener mange formål indenfor forskning.

Denne artikel er helt eller delvist baseret på materiale fra den engelsksprogede Wikipedia.

Kilder og henvisninger

genetik
Klara Witt

Klara Witt er en dansk skuespiller, forfatter og lydbogsindlæser. I januar 2023 debuterede hun med sin første roman; den romantiske corona-komedie Kærlighed og surdej på forlaget Palatium Books .

Klara Witt er uddannet skuespiller i 2018 og bachelor i retorik fra Københavns Universitet.

Hun har bl.a. medvirket i og skrevet revy og teater, ligesom hun selv har produceret og medvirket i projekter med gruppen De andre.

Udover sit kunstneriske virke arbejder hun journalistisk på DR, blandt andet som producer på Klog på Sprog på P1.
Luntertun

Luntertun var en middelalderlig dansk (skånsk) købstad ved Skeldervig. Købstaden ophørte med at eksistere i 1516, da Christian II flyttede bebyggelsen fra kysten ind i landet, fordi den var svær at forsvare både mod sandflugt og svenskere, og i stedet grundlagde den nye by Engelholm.    Grundlæggeren Kong Christian trak egenhændigt den nye bys grænser op med en plovfure. 

I dag er det kun de udgravede kirkeruiner, der viser Luntertuns middelalderlige storhedstid.

Navnet Luntertun er ifølge sprogforsker Bengt Pamp ikke-nordisk  , og kommer af det plattyske Lunter, "dagfører, dovenskab, træg person", samt tun som betyder hegn, dvs. Luntertun manglede bymure og var kun omgivet af et simpelt hegn. At det nedsættende navn med betydningen "fjolser bag hegnet" blev dominerende skyldes ifølge Pamp, at tysk var datidens statussprog i kombination med, at mange naturligvis ikke forstod betydningen af navnet.

Referencer 

Ängelholms kommun
Tidligere byer
Hittarp

Hittarp (på dansk: Hitterup ) er en skånsk forstad til Helsingborg i Alrum sogn og Kullen.

I danmarkstiden blev der brudt sandsten i Larød og Hitterup for at bygge Lund Domkirke og Kronborg Slot.  

Historisk har Hitterup været beboet af fiskerbønder, men i det 20. århundrede blev det en badeby, og i dag er det beboet af de rigeste mennesker i Helsingborg. 

Lige ved siden af ​​Hitterup ligger Kulla Gunnarstorps slot (før 1658: Gundestrup i Kulden).

Kilder og henvisninger
 

Byer i Skåne länHelsingborg
Korsør Kirkegård

Korsør Kirkegård er en kirkegård beliggende i Korsør. Den blev indviet i 1825, og er placeret centralt i byen ned til Storebælt. Kapellet blev opført i 1907, og er tegnet af arkitekt Elving. Det blev udvidet i 1976.

Kendte begravet på kirkegården 
 Jørgen Thorø Larsen Dyrhauge
 Gustav Kähler
 Valdemar Kähler
 Aksel Mikkelsen-Løth
 Emilie Meng
 Hartvig Rambusch
 Henry Rambusch
 Hans Rasmusen

Referencer

Eksterne henvisninger 
 
 
 

Kirkegård
Etableret i 1825
Kirkegårde i Danmark
Murino (Leningrad oblast)

Murino () er en by i den nordvestlige del af den europæiske del af Rusland. Den er forstad til Sankt Petersborg og har et indbyggertal på  indbyggere.

Murino ligger øst for og umiddelbart op til Sankt Petersborg. Byen var tidligere en landsby men er de seneste år blevet intensivt udbygget som forstad til Sankt Petersborg. Den fik bystatus i 2019. Murino ligger i Vsevolozjsk rajon i Leningrad oblast.

Referencer

Eksterne henvisninger 

Byer i Leningrad oblast
Nikolskoje (Leningrad oblast)

Nikolskoje (; ) er en by i den nordvestlige del af den europæiske del af Rusland. 

Nikolskoje ligger  40 kilometer sydøst for Sankt Petersborg ved floden Tosna, der er en sydlig biflod til floden Neva. Byen har et indbyggertal på  indbyggere og ligger i Tosno rajon i Leningrad oblast.

Referencer

Eksterne henvisninger 

Byer i Leningrad oblast
Otradnoje (Leningrad oblast)

Otradnoje () er en by i den nordvestlige del af den europæiske del af Rusland. 

Otradnoje ligger  40 kilometer øst for Sankt Petersborg, hvor floden Tosna løber ud floden Neva. Byen har et indbyggertal på  indbyggere og ligger i Kirovsk rajon i Leningrad oblast.

Referencer

Eksterne henvisninger 

Byer i Leningrad oblast
Dmitrijev (by)

Dmitrijev (), også kendt som Dmitrijev-Lgovskij (), er en by i den sydvestlige del af den europæiske del af Rusland. 

Dmitrijev ligger ved floden Svapa  160 kilometer nord for byen Kursk. Byen fik bystatus i 1779 og har et indbyggertal på  indbyggere. Den ligger i Dmitrijev rajon i Kursk oblast.

Referencer

Eksterne henvisninger 

Byer i Kursk oblast
Fatezj

Fatezj (; ) er en by i den sydvestlige del af den europæiske del af Rusland. 

Fatezj ligger ved floden Usozha, en biflod til floden Svapa  45 kilometer nord for byen Kursk. Byen fik bystatus i 1779 og har et indbyggertal på  indbyggere. Den er hovedby Fatezj rajon i Kursk oblast.

Referencer

Eksterne henvisninger 

Byer i Kursk oblast
Kurtjatov

Kurtjatov (; ) er en by i Kursk oblast i den sydvestlige del af den europæiske del af Rusland. 

Kurtjatov ligger ved floden Sejm (flod), en biflod til floden Desna  42 kilometer vest for byen Kursk. Byen blev grundlagt i 1968 i forbindelse med konstruktionen af Kursk atomkraftværk og fik bystatus i 1983. Den er opkaldt efter den sovjetiske fysiker Igor Kurtjatov. Kurtjatov har et indbyggertal på  indbyggere.

Referencer

Eksterne henvisninger 

Byer i Kursk oblast
Osebergtapetet

Osebergtapetet er et fragment af en gobelin, der blev fundet vikingeskibet i Oseberggraven i Norge.

Tapetet er dateret til omkring år 834, og det var sandsynligvis del af gravofringerne. Det er i dårlig stand, hvilket resulterede i at det tog mange år at få frigjort og konserveret.

Fragmenterne indeholder billeder af to sorte fugle, der flyver over en hest, som sandsynligvis trækker en vogn (som en del af en procession af hestetruknevogne). Anne Stine Ingstad fortolker fuglene som Hugin og Munin der flyver også en vogn med et billede af Odin iført en hjelm med horn, der kan sammenlignes med billederne af Nerthus der blev beskrevet af Tacitus i år 98.

Tapetet var et blandt flere tekstil-fund der blev gjort ved udgravningen af Osebergskubet i 1903. Andre fund inkluderer tæpper, gardiner og tapeter. De fleste er broderet med mytisk motiver eller kampscener. Der er ingen afbildningerne af skibets ejer. Tapetet er i en stil, der minder om den som findes på Bayeux-tapetet.

Udgravninger af vikingegrave har vist, at vikingerne skattede dyre tekstiler, og skaffede dem via handel. Deres tøj kunne være dekoreret med broderi og nogle gange med guldtråd.

Galleri

Referencer

Eksterne henvisninger 

Oldsager fra Vikingetiden
Gobeliner
Lennard Hofstede

Lennard Hofstede (født 29. december 1994 i Poeldijk) er en cykelrytter fra Holland, der kører for .

Referencer

Eksterne henvisninger 

 
 

Mandlige cykelryttere fra Nederlandene
Damen og enhjørningen

Damen og enhjørningen () er en moderne titel givet til seks gobeliner, der er blevet fremstillet i millefleur-stil ("tusinde blomster") og vævet i Flandern i uld og silke efter design fra Paris omkring år 1500. Gobelinerne er udstillet på Musée de Cluny i Paris.

De fem af tapeterne bliver almindeligvis fortolket som at skulle vise de fem sanser; smag, hørelse, syn, lugt og følesansen. Den sjette viser ordene . Gobelinerne formål er usikkert, men det er blevet fortolket som at skulle repræsentere kærlighed eller forståelse. Hver af de seks gobeliner afbildninger en adelsdame med en enhjørning på sin venstre side og en løve på højre side, og på nogle af gobelinerne er der også en abe.

Referencer

Eksterne henvisninger 

Gobeliner
Løver
David A. Sinclair

David Andrew Sinclair AO (født 26. juni 1969) er en australsk-amerikansk biolog og forsker, der er kendt for sin forskning i aldring og epigenetik. Sinclair er professor i genetik på Harvard Medical School og er co-director på Paul F. Glenn Center for Biology of Aging Research. Han er slået til officier i Order of Australia (AO).

Sinclair har optrådt i Time magazine, The New York Times, The Charlie Rose Show, 60 Minutes, Boston magazine, The Washington Post, The Economist, TED og The Joe Rogan Experience.

Bibliografi 
  A New York Times bestseller (2019).

Referencer 

Biologer fra Australien
Biologer fra USA